ddrg/super_eurlex huggingface dataset:
Emulzijska goriva niso vključena v opredelitev obnovljivih virov energije v Direktivi 2001/77/ES Evropskega parlamenta in Sveta z dne 27. septembra 2001 o spodbujanju proizvodnje električne energije iz obnovljivih virov energije na notranjem trgu z električno energijo (13) in ne veljajo za biogoriva po Direktivi Evropskega parlamenta in Sveta 2003/30/ES z dne 8. maja 2003 o pospeševanju rabe biogoriv in drugih obnovljivih goriv v sektorju prevoza (14). Vendar pa ima uporaba emulzijskih goriv za posledico zmanjšanje onesnaževanja in emisij toplogrednih plinov. Zato ukrep vsebuje jasno korist za okolje. To je potrdil tudi program Auto-Oil II (15). Komisija opozarja, da je bilo za emulzijska goriva dokazano, da za 59 % zmanjšujejo emisije delcev, za 6 % emisije dušikovega oksida (NOx) in za 32 % emisije ogljikovega dioksida (CO) (dejansko zmanjšanje je odvisno od razmerja med vodo in dizelskim gorivom). Drugi testi in študije poročajo o manjših zmanjšanjih emisij toplogrednih plinov. Te koristi so popolnoma v skladu z okoljsko politiko Skupnosti.
(4)

Poročilo o oceni so v okviru delovne skupine za ovrednotenje pregledali strokovnjaki držav članic in EFSA ter ga 28. julija 2006 predložili Komisiji v obliki sklepa EFSA o strokovnem pregledu ocene tveganja pesticidov z aktivno snovjo haloksifop-R (4). To poročilo so države članice in Komisija pregledale v okviru Stalnega odbora za prehranjevalno verigo in zdravje živali ter končno različico pripravile 24. novembra 2006 v obliki poročila Komisije o pregledu glede haloksifopa-R.
SL Uradni list Evropske unije L 182/29

ODLOČBA SVETA

z dne 10. julija 2007

o dovoljenju Avstriji, da sklene sporazum s Švico, ki vsebuje določbe, ki odstopajo od člena 2(1)(d) Direktive 2006/112/ES o skupnem sistemu davka na dodano vrednost

(2007/485/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) in zlasti člena 396 Direktive,

ob upoštevanju predloga Komisije,

ob upoštevanju naslednjega:

(1) V skladu s členom 396(1) Direktive 2006/112/ES lahko Svet na predlog Komisije soglasno dovoli kateri koli državi članici, da s tretjo državo sklene sporazum, ki lahko vsebuje odstopanja od navedene direktive.

(2) V pismu, ki ga je generalni sekretariat Komisije evidentiral 13. septembra 2005, je Avstrija zaprosila za dovoljenje, da sklene sporazum s Švico v zvezi s čezmejno elektrarno na reki Inn med krajema Prutz v Avstriji in Tschlin v Švici.

(3) V skladu s členom 396(2) Direktive 2006/112/ES je Komisija s pismom z dne 1. marca 2007 obvestila druge države članice o zahtevi Avstrije. S pismom z dne 6. marca 2007 je Komisija uradno obvestila Avstrijo, da ima vse informacije, za katere meni, da so potrebne za presojo zahteve.

(4) Sporazum naj bi vseboval določbe o davku na dodano vrednost (DDV), ki bodo odstopale od člena 2(1)(d) Direktive 2006/112/ES glede blaga, uvoženega v Avstrijo v zvezi s čezmejno elektrarno. Za ta uvoz blaga, ki ga iz Švice v Avstrijo uvažajo davčni zavezanci s pravico do celotnega odbitka, se ne bo obračunaval DDV, da bi bile s strani Švice zagotovljene podobne ugodnosti za uvoz blaga, ki se uvaža iz Avstrije v Švico.

(5) Odstopanje torej ne bo imelo škodljivega učinka na lastna sredstva Evropskih skupnosti, pridobljena iz DDV –

SPREJEL NASLEDNJO ODLOČBO:

Člen 1

Avstriji se dovoli, da sklene sporazum s Švico, ki vsebuje določbe, ki odstopajo od Direktive 2006/112/ES, ter zajema izgradnjo, vzdrževanje, obnovo in delovanje mejne elektrarne na reki Inn med krajema Prutz v Avstriji in Tschlin v Švici.

Odstopajoče določbe sporazuma, povezane z DDV, so določene v členu 2.

Člen 2

Z odstopanjem od člena 2(1)(d) Direktive 2006/112/ES se za blago, ki ga davčni zavezanci s pravico do celotnega odbitka uvozijo iz Švice v Avstrijo, ne obračunava DDV pod pogojem, da se to blago uporabi za izgradnjo, vzdrževanje, obnovo in delovanje mejne elektrarne iz člena 1.

Člen 3

Ta odločba je naslovljena na Republiko Avstrijo.

V Bruslju, 10. julija 2007 Za Svet Predsednik F. TEIXEIRA DOS SANTOS

(1) UL L 347, 11.12.2006, str. 1. Direktiva, kakor je bila spremenjena z Direktivo 2006/138/ES (UL L 384, 29.12.2006, str. 92).
(1)

Gostovanje, upravljanje in vzdrževanje sistema TRACES, predvidenega z Odločbo Komisije 2003/24/ES z dne 30. decembra 2002 o razvoju celovitega računalniškega veterinarskega sistema (2), so v pristojnosti Komisije in zato zahtevajo financiranje Skupnosti. Ta finančni prispevek Skupnosti temelji na členu 37a Odločbe 90/424/EGS.
(6)

Nizozemska v celoti izpolnjuje tehnične in administrativne obveznosti iz členov 3(3) in 3a(2) Odločbe 90/424/EGS. Nizozemska je 30. avgusta 2006 Komisiji posredovala podatke o stroških, ki jih je imela zaradi izbruha bolezni, in je tudi potem nadaljevala s posredovanjem vseh potrebnih informacij o stroških odškodnin in odhodkih iz poslovanja.
(26)

Belgijski organi so spremenili način dodelitve pomoči za Techspace Aero v obliki dopolnila k pogodbi, ki so ga pogodbenice podpisale in Komisiji predložile 24. novembra 2006. V njem je predvideno vračilo dela dodeljene pomoči, da se njen obseg zniža na raven, ki je predpisana za subvencije v okviru R & R (največ 50 % za dejavnosti IR in 25 % za dejavnosti DPC, povečano za 5 %, če se projekt izvaja v eni od regij, ki jih ureja člen 87(3)(c)). Belgijski organi bodo izterjali presežni znesek pomoči najpozneje do 31. marca 2007 in na ta znesek zaračunali obresti po referenčni in diskontni stopnji Komisije, ki je veljala ob dodelitvi pomoči. Kot je določeno v pogodbi o dodelitvi pomoči, bodo belgijski organi v primeru uspešnega projekta poleg te prvotne izterjave zahtevali tudi brezobrestno vračilo dela pomoči, ki ga je podjetje obdržalo. Preglednica Predplačilo, znižano na raven, ki je predpisana za subvencije Upravičenec Upravičeni stroški (v tisočih EUR) Končni obseg Predplačilo (v tisočih EUR) Vračilo z obrestmi (v tisočih EUR) Stopnja RI DPC RI DPC Techspace Aero […] […] 55 % 30 % 34 800 8 397 3,95 %
(1)

Obdobje veljavnosti Uredbe Komisije (ES) št. 2204/2002 z dne 12. decembra 2002 o uporabi členov 87 in 88 Pogodbe o ES za državne pomoči na področju zaposlovanja (1), Uredbe Komisije (ES) št. 70/2001 z dne 12. januarja 2001 o uporabi členov 87 in 88 Pogodbe ES pri pomoči za majhna in srednje velika podjetja (2) ter Uredbe Komisije (ES) št. 68/2001 z dne 12. januarja 2001 o uporabi členov 87 in 88 Pogodbe ES pri pomoči za usposabljanje (3) se z Uredbo Komisije (ES) št. 1976/2006 z dne 20. decembra 2006 o spremembi uredb (ES) št. 2204/2002, (ES) št. 70/2001 in (ES) št. 68/2001 podaljša (4) do 30. junija 2008.
SL Uradni list Evropske unije L 32/181

SKLEP KOMISIJE

z dne 20. decembra 2006

o imenovanju članov Svetovalne skupine za presojo mnenj o računovodskih standardih, ustanovljeno s Sklepom Komisije 2006/505/ES z dne 14. julija 2006 o ustanovitvi Svetovalne skupine za presojo mnenj o računovodskih standardih, ki bo svetovala Komisiji glede objektivnosti in nevtralnosti mnenj Evropske svetovalne skupine za računovodsko poročanje (EFRAG)

(2007/73/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Komisije 2006/505/ES z dne 14. julija 2006 o ustanovitvi Svetovalne skupine za presojo mnenj o računovodskih standardih, ki bo svetovala Komisiji glede objektivnosti in nevtralnosti mnenj Evropske svetovalne skupine za računovodsko poročanje (EFRAG) (1) in zlasti člena 3 Sklepa,

ob upoštevanju naslednjega:

V skladu s členom 3 Sklepa Komisije 2006/505/ES Komisija imenuje največ sedem članov Svetovalne skupine za presojo mnenj o računovodskih standardih, in sicer izmed neodvisnih strokovnjakov, katerih znanje in izkušnje na področju računovodstva, zlasti računovodskega poročanja, so splošno priznani na ravni Skupnosti.

SKLENILA:

Člen 1

Komisija s tem imenuje sedem članov Svetovalne skupine za presojo mnenj o računovodskih standardih, katerih imena so navedena v Prilogi.

Člen 2

Sklep začne veljati na dan objave v Uradnem listu Evropske unije.

V Bruslju, 20. december 2006. Za Komisijo Charlie McCREEVY Član Komisije

(1) UL L 199, 21.7.2006, str. 33.
(1)

Direktiva 2003/85/ES določa nadzorne ukrepe, ki se uporabijo v primeru izbruha slinavke in parkljevke, pa tudi nekatere preventivne ukrepe za povečanje ozaveščenosti o bolezni ter pripravljenosti pristojnih organov in kmetov na slinavko in parkljevko. V skladu s to direktivo mora načrte ukrepov držav članic v primeru pojava bolezni za obvladovanje slinavke in parkljevke odobriti Komisija.
(1)

Glede na člen 1 Odločbe Sveta 2007/503/ES z dne 10. julija 2007 v skladu s členom 122(2) Pogodbe o uvedbi enotne valute na Cipru 1. januarja 2008 (1) in glede na člen 1 Odločbe Sveta 2007/504/ES z dne 10. julija 2007 v skladu s členom 122(2) Pogodbe o uvedbi enotne valute na Malti 1. januarja 2008 (2) Ciper in Malta izpolnjujeta potrebne pogoje za uvedbo eura in odstopanje v korist teh držav članic v skladu s členom 4 Akta o pristopu (3) se razveljavi z učinkom od 1. januarja 2008.
(3)

Komisija je preučila navedene ukrepe v sodelovanju z Romunijo in presodila, da so meje območij A in B, ki ju je vzpostavil pristojni organ v navedeni državi članici, dovolj oddaljene od dejanskega kraja izbruha. Območji A in B v Romuniji se zato lahko potrdita in trajanje navedene regionalizacije se lahko določi.
(1)

Svet je s sklepom z dne 3. junija 2002 (2) imenoval člane in nadomestne člane upravnega odbora Evropske agencije za varnost in zdravje pri delu za obdobje od 3. junija 2002 do 2. junija 2005.
(5)

Sklep Sveta 2006/493/ES (5) je določil znesek podpore Skupnosti razvoju podeželja za obdobje od 1. januarja 2007 do 31. decembra 2013, letne razdelitve in najmanjše zneske, ki se dodelijo regijam, ki so upravičene do pomoči iz konvergenčnega cilja.
(5)

Poleg tega EFSA navaja, da med epidemijo aviarne influence vedno obstaja veliko tveganje, da so ptice ljubiteljske reje in hišne ptice skrite, kar predstavlja stalno tveganje okužbe. To možnost je treba upoštevati, namesto množičnega izločanja takih ptic pa je morda priporočljiva politika povečanega nadzora in biološke varnosti. Pri teh vrstah ptic se lahko kot možnost upoštevata tudi karantena in cepljenje. Vendar taka praksa ne sme ogroziti strogih ukrepov biološke varnosti in drugih ukrepov, ki morajo veljati na takih območjih in so namenjeni preprečitvi vsakršnega prenosa virusa. Preventivno cepljenje se lahko uporablja zlasti pri jatah, za katere se uporabljajo splošni sistemi reje in ravnanja z živalmi, ki izključujejo ptice, ki so stalno v zaprtih prostorih ali so zadostno zaščitene pred stiki s prostoživečimi pticami.
SL Uradni list Evropske unije L 201/13

SKLEP SVETA

z dne 23. julija 2007

o sklenitvi Protokola k Evro-mediteranskemu sporazumu o pridružitvi med Evropsko skupnostjo in njenimi državami članicami na eni strani in Ljudsko demokratično republiko Alžirijo na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

(2007/544/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 310 v povezavi z drugim stavkom prvega pododstavka člena 300(2) in drugim pododstavkom člena 300(3) Pogodbe,

ob upoštevanju Akta o pristopu iz leta 2003 in zlasti člena 6(2) Akta,

ob upoštevanju predloga Komisije,

ob upoštevanju privolitve Evropskega parlamenta (1),

ob upoštevanju naslednjega:

(1) Protokol k Evro-mediteranskemu sporazumu o pridružitvi med Evropsko skupnostjo in njenimi državami članicami na eni strani in Ljudsko demokratično republiko Alžirijo na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji je bil podpisan v imenu Skupnosti in njenih držav članic dne 24. aprila 2007 v Luxembourgu.

(2) Protokol bi bilo treba odobriti –

SKLENIL:

Edini člen

Protokol k Evro-mediteranskemu sporazumu o pridružitvi med Evropsko skupnostjo in njenimi državami članicami na eni strani in Ljudsko demokratično republiko Alžirijo na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji je odobren v imenu Skupnosti in njenih držav članic.

Besedilo Protokola je priloženo temu sklepu (2).

V Bruslju, 23. julija 2007 Za Svet Predsednik L. AMADO

(1) Privolitev Evropskega parlamenta z dne 10. julija 2007 (še ni objavljena v Uradnem listu).

(2) UL L 118, 8.5.2007, str. 8.
(1)

Nemčija je z dopisom z dne 6. maja 1998, prejetim 11. maja 1998, uradno priglasila pomoč v skladu s členom 88(3) Pogodbe ES. Dodatne informacije so bile poslane z dopisi z 22. septembra 1998, 5. maja 1999 in 19. avgusta 1999, prejetimi 28. septembra 1998, 7. maja 1999 in 24. avgusta 1999.
39.

VRAČAR, Milenko Datum/kraj rojstva: 15.5.1956, Nišavići, Prijedor, Bosna in Hercegovina Št. potnega lista: veljaven potni list 3865548, izdan 29.8.2002 v Banjaluki, velja do: 29.8.2007. Neveljavna potna lista št. 0280280, izdan 4.12.1999 v Banjaluki (veljaven do 4.12.2004), in št. 0062130, izdan 16.9.1998 v Banjaluki, Bosna in Hercegovina Št. osebne izkaznice: 03GCE6934 EMŠO: 1505956160012 Vzdevki: Naslov: Save Ljuboje 14, Banjaluka, Bosna in Hercegovina
(2)

Metode merjenja in klasifikacije, določene v Direktivi 68/89/EGS (3), se razlikujejo od metod merjenja in klasifikacije, ki se na splošno in trenutno uporabljajo pri poslih med podjetji v sektorju gozdarstva in industrijah, ki temeljijo na gozdarstvu, ter po ugotovitvah sodeč niso prilagojene potrebam trga.
(2)

Odločba Komisije 2005/393/ES z dne 23. maja 2005 o okuženih in ogroženih območjih zaradi bolezni modrikastega jezika in o pogojih, ki veljajo za premike s teh območij ali prek teh območij (2) določa razmejitev globalnih geografskih območij, kjer morajo države članice vzpostaviti okužena in ogrožena območja („območja z omejitvami“) zaradi bolezni modrikastega jezika.
(9)

Poleg tega je treba med merila za priznavanje rejskih organizacij in združenj in za vpis goveda v rodovniške knjige v Uredbo (ES) št. 1760/2000 Evropskega Parlamenta in Sveta z dne 17. julija 2000 o uvedbi sistema za identifikacijo in registracijo govedi ter o označevanju govejega mesa in proizvodov iz govejega mesa in razveljavitvi Uredbe Sveta (ES) št. 820/97 (4) vključiti ustrezna sklicevanja.
(6)

V skladu s členom 1 in 2 Protokola o stališču Združenega kraljestva in Irske, ki je priložen k Pogodbi o Evropski uniji in Pogodbi o ustanovitvi Evropske skupnosti, in brez poseganja v člen 4 omenjenega protokola, Irska ne sodeluje pri sprejetju tega sklepa, ki zanjo ni zavezujoč niti ga ne uporablja.
(4)

Oseba, ki je zavezana k plačilu davka na dodano vrednost (DDV) v skladu s členom 193 Direktive Sveta 2006/112/ES, je davčni zavezanec, ki dobavi blago. Namen odstopanja, za katerega je zaprosilo Združeno kraljestvo, je naložiti to obveznost davčnemu zavezancu, ki prejme dobavo, vendar samo pod določenimi pogoji in izključno v primeru mobilnih telefonov in računalniških čipov/mikroprocesorjev.
(9)

Predelano olje iz gensko spremenjene oljne repice, pridobljene iz (a) oljne repice sorte Ms8 in vseh običajnih križanj, (b) oljne repice sorte Rf3 in vseh običajnih križanj ter (c) križanca Ms8xRf3, je bilo dano v promet v skladu s členom 5 Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (2). Zato zanj veljajo zahteve iz člena 8 Uredbe (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi (3) ter se lahko da v promet in se uporablja v skladu s pogoji, navedenimi v registru Skupnosti za gensko spremenjena živila in krmo.
(2)

Finska prosi za dovoljenje za odobritev pomoči na hektar za določena območja, zasajena s semeni vrst Gramineae (trave) in Leguminosae (stročnice) iz Priloge XI k Uredbi Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete (3), razen Phleum pratense L. (mačji rep), in za določena območja, zasajena s semeni žit.
„PRILOGA

DEL 1

1. Nemčija

A. Porenje-Pfalz:

(a) v okrožju Ahrweiler: občini Adenau in Altenahr;

(b) v okrožju Daun: občini Obere Kyll in Hillesheim, v občini Daun kraji Betteldorf, Dockweiler, Dreis-Brück, Hinterweiler in Kirchweiler, v občini Kelberg kraji Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath in Welcherath, v občini Gerolstein kraji Berlingen, Duppach, Hohenfels-Essingen, Kalenborn-Scheuern, Neroth, Pelm in Rockeskyll ter mesto Gerolstein;

(c) v okrožju Bitburg-Prüm: v občini Prüm kraji Büdesheim, Kleinlangenfeld, Neuendorf, Olzheim, Roth bei Prüm, Schwirzheim in Weinsheim.

B. Severno Porenje-Vestfalija:

(a) v okrožju Euskirchen: mesta Bad Münstereifel, Mechernich, Schleiden in kraji Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (v mestu Euskirchen) in občine Blankenheim, Dahlem, Hellenthal, Kall in Nettersheim;

(b) v okrožju Rhein-Sieg: mesti Meckenheim in Rheinbach, občina Wachtberg, kraji Witterschlick, Volmershofen, Heidgen (v občini Alfter) in kraji Buschhoven, Morenhoven, Miel in Odendorf (v občini Swisttal);

(c) mesto Aachen: južno od avtocest A4, A544 in magistralne ceste B1;

(d) mesto Bonn: južno od magistralne ceste 56 in avtoceste A565 (Bonn–Endenich do Bonn–Poppelsdorf) in jugozahodno od magistralne ceste 9;

(e) v okrožju Aachen: mesti Monschau in Stolberg ter občini Simmerath in Roetgen;

(f) v okrožju Düren: mesti Heimbach in Nideggen ter občini Hürtgenwald in Langerwehe.

2. Francija

Ozemlje departmajev Bas-Rhin in Moselle, ki leži zahodno od Rena in kanala Ren-Marna, severno od avtoceste A4, vzhodno od reke Sarre in južno od meje z Nemčijo, ter občine Holtzheim, Lingolsheim in Eckbolsheim.

DEL II

1. Madžarska

Ozemlje okraja Nógrád.

2. Slovaška

Območja okrožnih uprav za veterino in prehrano (DVFA) Trenčín (okrožji Trenčín in Bánovce nad Bebravou), Prievidza (okrožji Prievidza in Partizánske), Púchov (samo okrožje Ilava), Žiar nad Hronom (okrožja Žiar nad Hronom, Žarnovica in Banská Štiavnic), Zvolen (okrožja Zvolen, Krupina in Detva), Lučenec (okrožji Lučenec in Poltár) in Veľký Krtíš.

DEL III

1. Bolgarija

Celotno ozemlje Bolgarije.“
(2)

Dve mesti članov Odbora regij sta se sprostili po izteku mandata g. Fonsa HERTOGA in odstopu g. Pietera VAN WOENSELA. Štiri mesta nadomestnih članov pa so se sprostila po izteku mandata ge. Laetitie GRIFFITH, odstopu g. Jamesa LIDTHA DE JEUDE, izteku mandata g. Wima ZWAANA in odstopu g. Alexandra SAKKERSA –
(4)

Direktiva Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (6) določa, da se ukrepi za prenos, ki so jih v skladu z navedeno direktivo sprejele države članice, uporabljajo od 1. avgusta 2008. Skladno s tem je treba Odločbo 2003/71/ES pregledati pred tem datumom.
(5)

Komisija je preučila navedene ukrepe v sodelovanju z Madžarsko in presodila, da so meje območij A in B, ki ju je vzpostavil pristojni organ v navedeni državi članici, dovolj oddaljene od dejanskega kraja izbruha. Območji A in B na Madžarskem se zato lahko potrdita in trajanje navedene regionalizacije se lahko določi.
SL Uradni list Evropske unije L 1/5

SKLEP SVETA

z dne 1. januarja 2007

o imenovanju članov Računskega sodišča

(2007/2/ES, Euratom)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 247(1), (2) in (3) Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti člena 160b(3) Pogodbe,

ob upoštevanju Akta o pogojih pristopa Republike Bolgarije in Romunije k Evropski uniji in prilagoditvah pogodb, na katerih temelji Evropska unija in zlasti člena 47 Akta,

ob upoštevanju mnenja Evropskega parlamenta,

ker bi bilo treba v skladu s členom 47 navedenega akta o pristopu Računsko sodišče razširiti z imenovanjem dveh dodatnih članov z mandatom šestih let –

SKLENIL:

Člen 1

Za člane Računskega sodišča so za obdobje šestih let od dneva sprejema tega sklepa imenovani:

gospa Nadezhda SANDOLOVA,

gospod Ovidiu ISPIR.

Člen 2

Ta sklep začne učinkovati 1. januarja 2007.

Člen 3

Ta sklep je objavljen v Uradnem listu Evropske unije.
(1)

Namen Uredbe (ES) št. 2160/2003 je zagotoviti sprejetje ustreznih in učinkovitih ukrepov za odkrivanje in nadzor salmonele ter drugih povzročiteljev zoonoz v vseh ustreznih fazah proizvodnje, predelave in distribucije, zlasti na ravni primarne proizvodnje, da se zmanjša njihova razširjenost in tveganje za javno zdravje.
(3)

Pristojni organi Združenega kraljestva so Komisiji sporočili, da se po predhodni proučitvi dokumentacije za zadevno aktivno snov zdi, da izpolnjuje zahteve o podatkih in informacijah iz Priloge II k Direktivi 91/414/EGS. Kaže tudi, da predložena dokumentacija izpolnjuje zahteve glede podatkov in informacij iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevno aktivno snov. V skladu s členom 6(2) Direktive 91/414/EGS je vlagatelj dokumentacijo naknadno posredoval Komisiji in drugim državam članicam, predložena pa je bila tudi Stalnemu odboru za prehranjevalno verigo in zdravje živali.
(51)

Italija ima namen dodeliti pomoč v enaki obliki in pod enakimi pogoji, kot jih določa odobreni kmetijsko-okoljski načrt, v višini 50 % predvidenega zneska. Ta odstotek po načelu časovnega sorazmerja ustreza dejanskemu trajanju obveznosti (šest mesecev). Italijanski organi so dokazali, da obseg pomoči ne omogoča prekomernega nadomestila stroškov in pri nekaterih ukrepih celo ne pokriva glavnih stroškov že poravnanih obveznosti. V času, ko so bili kmetje obveščeni o nesofinanciranju (maj 1999), je bila večina dejavnosti pridelave dejansko že izvedena v skladu s sprejetimi obveznostmi (pripravljalna dela, setev, gnojenje, pomladanska dela in obrezovanje). Razen tega so kmetje že poravnali stroške strokovnega posvetovanja in tehnično-upravne dokumentacije. Zato so bili stroški in izguba dohodkov v zadevnih šestih mesecih več kot 50 % stroškov celotnega kmetijskega leta.
(2)

Uredba Komisije (ES) št. 451/2000 (2) in Uredba Komisije (ES) št. 1490/2002 (3) določata podrobna pravila za izvajanje druge in tretje faze delovnega programa iz člena 8(2) Direktive 91/414/EGS. Za aktivne snovi, za katere prijavitelj ne izpolni svojih obveznosti v skladu s tema uredbama, se ne opravi pregleda popolnosti ali ocene dokumentacije. Za amonijev sulfamat, heksakonazol, natrijev tetratiokarbonat in 8-hidroksikinolin ni bila predložena popolna dokumentacija v predpisanem roku. Zato ni bilo dokazano, da pod predlaganimi pogoji uporabe fitofarmacevtska sredstva, ki vsebujejo te aktivne snovi, izpolnjujejo splošne zahteve, določene v členu 5(1)(a) in (b) Direktive 91/414/EGS. Zaradi tega se te aktivne snovi ne smejo vključiti v Prilogo I k Direktivi 91/414/EGS in države članice morajo odvzeti vse registracije za fitofarmacevtska sredstva, ki vsebujejo te snovi.